EkBass/fiwiki-20250220-pages-articles huggingface dataset:
Antaiopolis

Antaiopolis (, myös tai , )Klaudios Ptolemaios: Geografia 4.5.71; Stefanos Byzantionlainen sub voce Plinius vanhempi: Naturalis historia 5.9.9, 38; Plutarkhos: Eläinten älykkyydestä eli Ovatko maa- vai vesieläimet älykkäämpiä (De sollertia animalium) 23; Itinerarium Antonini Augusti s. 731. eli Tjebu () tai Djew-ka (, ) oli kaupunki muinaisessa Egyptissä. Se sijaitsi Ylä-Egyptissä ja kuului Antaiopoliteen nomokseen, jonka pääkaupunki se oli. == Maantiede == Antaiopoliin kaupunki sijaitsi Niilin itärannalla suunnilleen pohjoisenpuoleisen Lykopoliin ja etelänpuoleisen Panopoliin puolivälissä. Joen toisella puolella kaupungin kohdalla sijaitsivat muun muassa Apollonopolis Heptakomias Mikra ja Afroditopolis. Nykyisin kaupungin paikka tunnetaan nimellä Qau el-Kebir (Qaw el Kebir). == Historia == Egyptiläisessä mytologiassa Antaiopoliin läheinen tasanko oli Isiksen ja Sethin (Tyfonin) taistelukenttä, kun Isis kosti miehensä ja veljensä Osiriksen surman.Diodoros Sisilialainen: Historian kirjasto 1.21. Kaupungissa palvottiin myös Nemty- jumalaa, joka tunnettiin kreikaksi nimellä Antaios, vaikkakin kyseessä ei välttämättä ollut kreikkalaisen mytologian muutoin tuntema Antaios. Antaioksen kultti oli libyalaista alkuperää. Kaupunki oli olemassa edelleen kreikkalais- roomalaisella kaudella. Sen asukkaasta käytettiin etnonyymiä Antaiopolitēs (). Varhaisella kristillisellä kaudella Antaiopolis toimi piispanistuimena. 600-luvulla se oli arkkipiispanistuin, ja sen arkkipiispa johti kahdeksaa muuta piispaa.Ghani, Mohamed Abdel: ”The Antaiopolite Nome and its Administrative Changes under Roman Rule”. Teoksessa == Rakennukset ja löydökset == Antaiopoliissa oli Antaiokselle omistettu temppeli, josta on löydetty joitakin osia. Sitä ilmeisesti laajennettiin hellenistisellä kaudella, sillä yhdestä temppelin kivestä on löydetty kuningas Ptolemaios IV:n ja kuningatar Arsinoe III:n nimet. Muslimiaikana temppelin kiviä käytettiin uudelleen Ibrahim Paššan palatsin rakentamiseen. Temppelistä oli enemmän pystyssä vielä 1800-luvulla. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Apollonopolis

Apollonopolis ( tai ) tai Apollinopolis () (”Apollonin kaupunki”) voi viitata seuraaviin kaupunkeihin muinaisessa Egyptissä: * Apollonopolis Megale (Apollonopolis Magna), kaupunki Ylä-Egyptissä Apollonopoliteen nomoksessa * Apollonopolis Mikra (Apollonopolis Parva) eli Apollonopolis Heptakomias, kaupunki Ylä-Egyptissä Hypseliteen nomoksessa * Apollonopolis Mikra (Apollonopolis Parva), kaupunki Ylä-Egyptissä Koptiteen nomoksessa * Apollonopolis, kaupunki Aithiopiassa * Apollonos Hydreuma eli Apollonopolis, kaupunki Ylä-Egyptissä == Lähteet ==
Apollonopolis Heptakomias

Apollonopolis Heptakomias () tai Apollonopolis Mikra ( tai ; ) eli Sbeht (, ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului mahdollisesti Antaiopoliteen nomokseen.Hierokles: Synekdemos s. 731; Itinerarium Antonini Augusti s. 158. Apollonopolis Mikra, suomeksi ”Pieni Apollonin kaupunki”, sijaitsi Niilin länsirannalla suunnilleen Lykopoliin ja Panopoliin puolivälissä. Kaupungin kohdalla suunnilleen joen toisella puolella sijaitsi Antaiopolis. Kaupungin nomoksesta esiintyy hyvin erilaisia tietoja. Joskus nomokseksi mainitaan Antaiopoliteen nomos (U10), joskus taas siitä erotettu tai sen korvannut Apollonopolites Heptakomiaan nomos (U10b), Joskus kaupunki mainitaan kuitenkin Ylä-Egyptin 12. nomoksen (U12) pääkaupunkina, jolloin kyseinen nomos olisi ollut sama kuin Apollonopolites Heptakomiaan nomos, vaikka kyseisen nomoksen nimenä esiintyy myös Hierakonpolites. Lisäksi Apollonopoliin nomokseksi on mainitty myös läheinen Hypseliteen nomos (U11). Tämä kaikki johtunee nomosten nimissä ja rajoissa kyseisellä seudulla ajan kuluessa tapahtuneista muutoksista. Kaupungin asukkaasta käytettiin etnonyymiä Apollōnopolitēs (). Kaupunkia ei tule sekoittaa toiseen Apollonopolis Mikran kaupunkiin Koptiteen nomoksessa tai Egyptin lukuisiin muihin Apollonopolis- nimisiin kaupunkeihin. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Apollonopolis Megale

Apollonopolis Megale ( tai , myös ja ; ) eli Djeba () tai Behdet (; ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Apollonopoliteen nomokseen, jonka pääkaupunki se oli. Kaupunki sijaitsi nykyisen Edfun kaupungin paikalla.Strabon: Geografika 17.1.47; Plinius vanhempi: Naturalis historia 5.9.11; Plutarkhos: Isiksestä ja Osiriksesta 50; Aelianus: De natura animalium 10.2; Klaudios Ptolemaios: Geografia 4.5.70; Hierokles: Synekdemos 732; Itinerariun Amtonini Augusti s. 160, 174; . == Maantiede == Apollonopolis Megale, suomeksi ”Suuri Apollonin kaupunki”, sijaitsi Niilin länsirannalla noin 105 kilometriä etelään Thebasta eli Diospolis Megalesta. Kaupunki mainitaan yleensä oman Apollonopoliteen nomoksensa pääkaupunkina, tosin Klaudios Ptolemaios sanoo sen kuuluneen Hermonthiteen nomokseen. Kaupunkia ei tule sekoittaa Egyptin lukuisiin muihin Apollonopolis-nimisiin kaupunkeihin. == Historia == Apollonopolis oli vanha egyptiläinen kulttikeskus, ja säilyi sellaisena pitkälle kreikkalaiselle kaudelle eli Ptolemaiosten ajalle. Kaupungin kultti oli omistettu Horukselle, jonka kreikkalaiset yhdistivät Apolloniin. Sitä pidettiin Horuksen valtaistuimen paikkana. Apollonopoliin triadiin kuuluivat Horuksen lisäksi Hathor‎ (Athor) ja Harsomtus‎ (Hor-Senet). Apollonopolislaiset olivat krotokotiilien ja niitä palvoneiden kaupunkien vihollisia. Kaupunki kukoisti kaupankäynnin ansiosta, koska se sijaitsi Nubiaan johtaneen karavaanireitin varrella. Roomalaisella kaudella Apollonopolis oli Legio II Traiana Fortiksen tukikohta. Varhaisella kristillisellä kaudella Apollonopolis oli piispanistuin. Kaupungin asukkaasta käytettiin etnonyymiä Apollōnopolitēs (). == Rakennukset ja löydökset == Horuksen temppeli Apollonopolis ja nykyinen Edfu tunnetaan ennen kaikkea poikkeuksellisen hyvin säilyneestä Horuksen temppelistä eli Edfun temppelistä. Temppelin rakentamisen aloitti Ptolemaios III vuonna 237 eaa. ja se valmistui vuonna 75 eaa. Temppelirakennuksen koko on noin 137 × 45 metriä. Sen pylonin eli egyptiläisille temppeleille tyypillisen porttirakennuksen korkeus on 36 metriä. Se koostuu varsinaisesta portista ja sen sivuilla olevista korkeammista, ylöspäin kapenevista siipirakennuksista. Porttirakennus johtaa neliönmuotoiselle pylväiköin ympäröidylle pihalle, jonka koko on noin 45 × 45 metriä. Sen porttirakennusta vastakkaisella puolella on pronaos tai portiikki, jonka pylväikössä on kolme kuuden pylvään riviä. Tämän takana on varsinainen temppeli, jonka koko on noin 34 × 70 metriä. Temppelin seinät on kauttaaltaan koristeltu hieroglyfein. Monien muiden egyptiläisten temppelien tavoin myös tätä temppeliä voitiin käyttää tarvittaessa linnoituksena. Toinen temppeli Apollonopoliissa oli myös toinen, pienempi temppeli, jota on kutsuttu usein virheellisesti nimellä Tyfonion (lat. Typhonium). Se vaikuttaa olleen suuremman temppelin lisäosa. Temppelin veistokset esittävät Horuksen syntyä ja kasvatusta. == Lähteet == == Aiheesta muualla == * Tell Edfu Project. University of Chicago. Luokka:Aegyptuksen provinssin kaupungit Luokka:Muinaisen Egyptin kaupungit
Apollonopolis Mikra (Koptites)

Apollonopolis Mikra ( tai ; ) eli Ges (, ), myöhemmin Diokletianopolis (, myös , ) ja mahdollisesti myös Konstantine Polis (), oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Koptiteen nomokseen. Apollonopolis Mikra, suomeksi ”Pieni Apollonin kaupunki”, sijaitsi Niilin itärannalla Theban eli Diospolis Megalen ja Koptoksen puolivälissä. Se sijoitetaan nykyisin Qusin kaupungin paikalle. Kaupunki kävi paljon kauppaa Punaisellemerelle Berenikeen ja Myos Hormokseen. Kaupungin asukkaasta käytettiin etnonyymiä Apollōnopolitēs (). Kaupunkia ei tule sekoittaa toiseen Apollonopolis Mikran kaupunkiin Hypseliteen(?) nomoksessa tai Egyptin lukuisiin muihin Apollonopolis-nimisiin kaupunkeihin. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Arkhandropolis

Arkhandropolis ( eli ; ) oli kaupunki muinaisessa Egyptissä. Se sijaitsi Ala- Egyptissä eli Niilin suistossa ja kuului Meteliteen/Menelaiteen nomokseen. Nykyisin sen rauniokumpu eli tell tunnetaan nimellä Tell Louquin. Arkhandropolis, suomeksi ”Arkhandroksen kaupunki”, sijaitsi Niilin suiston länsiosassa Kanobikos-suuhaaran eli Kanopoksen suuhaaran lähettyvillä lähellä Hermopolis Mikraa ja Hierakonpolista. Herodotoksen mukaan kaupunki sai nimensä Arkhandros Thinisläisestä, joka oli Danaoksen appi. Kaupungin asukkaasta käytettiin etnonyymiä Arkhandropolitēs ().Herodotos: Historiateos 2.97–98. Joskus Arkhandropolista on pidetty samana paikkana kuin Andropolis. == Lähteet == Luokka:Muinaisen Egyptin kaupungit
Diospolis

Diospolis (, ”Zeuksen kaupunki”; ) voi viitata seuraaviin antiikin aikaisiin kaupunkeihin: * Diospolis Megale (Diospolis magna) eli Theba, kaupunki Ylä- Egyptissä * Diospolis Mikra (Diospolis parva), kaupunki Diospolites Mikran nomoksessa Ylä-Egyptissä, nomoksen pääkaupunki * Diospolis Mikra (Diospolis parva), kaupunki Diospolites Katon nomoksessa Ala-Egyptissä, nomoksen pääkaupunki * Diospolis, myöhemmin Laodikeia, kaupunki Fryygiassa * Diospolis eli Lydda, kaupunki Palestiinassa (nyk. Lod Israelissa) * Kabyle, myöhemmin Diospolis, kaupunki Pontisessa Traakiassa * Diospolis, kaupunki Bithyniassa * Diospolis, kaupunki Lyydiassa == Katso myös == * Diospolites, useita nomoksia == Lähteet ==
Diospolis Mikra (Ala-Egypti)

Diospolis Mikra ( eli , myös ; ) eli Zema-Behdet (usein Sema-Behdet; ) tai Pa- iu-en-Amon (; ) tai Waset-mehu () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Diospoliteen (Diospolites Kato) nomokseen. Diospolis Mikra, suomeksi ”Pieni Zeuksen/Amonin kaupunki”, sijaitsi Niilin Fatmetikos-suuhaaran eli nykyisen Damiettan suuhaaran varrella. Kaupungin egyptinkielisiin nimiin kuulunut Pa-iu-en-Amon tarkoitti ”Amonin saarta”. Kaupungin rauniokumpu eli tell tunnetaan nimellä Tell el-Balamun. Ala-Egyptin Diospolis Mikraa ei tule sekoittaa Ylä-Egyptin Diospolis Mikraan, josta kaupunki erotettiin kutsumalla sitä ”Alemmaksi Diospoliiksi” (Diospolis Katō, Diospolis Inferior). Tämän vuoksi myös sen nomoksen nimi oli Diospolites Kato, ”Alempi Diospolites”, erotuksena toisesta Diospolites Mikroksen nomoksesta. Varhaisella kristillisellä kaudella kaupunki oli piispanistuin. Nykyisin se on katolisen kirkon titulaaripiispan istuin nimellä Diospolis Inferior. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Diospolis Mikra (Ylä-Egypti)

Diospolis Mikra ( eli ; ) eli Hut-sekhem (; ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Diospoliteen (Diospolites Mikros) nomokseen, jonka pääkaupunki se oli.Strabon: Geografika 18 s. 814; Klaudios Ptolemaios: Geografia 4.5.67; Itinerarium Antoninini Augusti s. 159; Plinius vanhempi: Naturalis historia 5.9.10. Diospolis Mikra, suomeksi ”Pieni Zeuksen/Amonin kaupunki”, sijaitsi Niilin länsirannalla vastapäätä Khenoboskionia, suunnilleen Abydoksen ja Tentyriin puolivälissä. Se sijoitetaan lähelle nykyistä Hiwin (myös How, Hu, Hiou) kylää. Niilin länsipuolella kulkenut ”Joosefin kanava” eli Bahr Yussef sai alkunsa pian kaupungin alapuolelta. Ylä-Egyptin Diospolis Mikraa ei tule sekoittaa Ala- Egyptin Diospolis Mikraan, josta kaupunki erotettiin kutsumalla sitä ”Ylemmäksi Diospoliiksi” (Diospolis Superior). Kaupungin egyptinkielinen nimi Hut-sekhem tarkoittaa ”Sistrumin taloa”. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Eileithyiopolis

Eileithyiopolis ( eli , ) eli Nekheb () oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Latopoliteen nomokseen. Eileithyiopolis sijaitsi Niilin itärannalla noin 85 kilometriä etelään Thebasta eli Diospolis Megalesta. Joen vastakkaisella rannalla sijaitsi Hierakonpolis. Kaupungista joen alajuoksulle eli luoteeseen päin sijaitsi Latopolis ja yläjuoksulle eli etelään päin Apollonopolis Megale. Kaupungin nomos Latopolites mainitaan myös nimellä Eileithyiopolites, ja Eileithyiopolis sen pääkaupungiksi. Kaupungin pääkultti oli omistettu Nekhbet-jumalattarelle, jonka kreikkalaiset yhdistivät Eileithyiaan ja roomalaiset Lucinaan. Kaupungissa oli jumalattarelle omistettu temppeli, jonka oli rakentanut faarao Amenhotep III. Ptolemaios VII kunnosti sen ja lisäsi siihen pylonin eli monumentaaliportin. Kaupungin lähellä oli kultakaivoksia. == Lähteet == Luokka:Muinaisen Egyptin kaupungit
Gynaikopolis

Gynaikopolis ( eli ; )Strabon: Geografika 17 s. 803; Stefanos Byzantionlainen: Ethnika sub voce Plinius vanhempi: Naturalis historia 5.9. oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynaikopoliteen nomokseen. Gynaikopolis, suomeksi ”Naisten kaupunki”, sijaitsi Niilin suiston länsiosassa Niilin Kanobikos-suuhaaran eli Kanopoksen suuhaaran varrella, kaakkoon Aleksandriasta. Se mainitaan oman Gynaikopoliteen nomoksensa pääkaupunkina. Tämä yhdistetään yleensä Ala-Egyptin 3. nomokseen eli Libyan nomokseen. Kaupungin asukkaasta käytettiin etnonyymiä Gynaikopolitēs (). Kaupunkiin liityy kuitenkin paljon epäselvyyttä, ja myös sen olemassaolo on kyseenalaistettu, sillä nimi on nähty enemmän viittauksena joihinkin tuntemattomiin olosuhteisiin kuin varsinaisena paikannimenä. Stefanos Byzantionlainen kertoo kolme eri legendaa nimen selitykseksi: 1) naiset torjuivat hyökkäyksen kaupunkiin miestensä poissaollessa; 2) naiset, joiden poikia kuningas oli kohdellut huonosti, tarttuivat aseisiin ja karkottivat kuninkaan; 3) Naukratiin miehet kärsivät kulkutaudista, ja siinä missä muiden kaupunkien asukkaat pitivät nämä loitolla, gynaikopolislaiset ottivat nämä vastaan, ja heitä alettiin kutsua naisiksi. Epäselvyyksien vuoksi Gynaikopolis on joskus nähty toisena nimenä Anthyllan kaupungille, jonka tuotot oli korvamerkitty hovin naisten käyttöön;Herodotos: Historiateos 2.97–98. ja joskus se on puolestaan yhdistetty Andropoliksen (”Miesten kaupunki”) kaupunkiin. == Lähteet == Luokka:Muinaisen Egyptin kaupungit
Herakleopolis

Herakleopolis ( eli , ”Herakleen kaupunki”; ) voi viitata seuraaviin kaupunkeihin antiikin ajan Egyptissä: * Herakleopolis Megale (Herakleopolis Magna), kaupunki Keski-Egyptissä eli Heptanomiksessa Herakleopoliteen nomoksessa, nomoksen pääkaupunki * Herakleopolis Mikra (Herakleopolis Parva), kaupunki Ala-Egyptissä Sethroiteen nomoksessa == Lähteet ==
Christoffer Egidius von Hartmansdorff

Christoffer Egidius von Hartmansdorff (1. syyskuuta 1742 Nobynäs, Ruotsi – 20. kesäkuuta 1818 Turku) oli ruotsalaissyntyinen sotilas ja valtiopäivämies. Von Hartmansdorffin vanhemmat olivat majuri Joakim Christoffer von Hartmansdorff ja Johanna Margareta Bogeman. Hän oli kadetti tykistössä 1756, aliluutnantiksi hän yleni 1758 ja luutnantiksi 1772. Armeijan kapteeni von Hartmansdorffista tuli 1775 ja majuri tykistössä 1788. Von Hartmansdorffin epäiltiin tienneen Kustaa III:n murhasta 1792 ja hänet tuomittiin menettämään sotilasvirkansa. Hän asui sittemmin Suomessa. Ritarihuoneen johtajana hän toimi 1816. Von Hartmansdorff oli edustaja aatelissäädyssä Porvoon valtiopäivillä 1809.Adelsvapen-Wiki: Von Hartmansdorff nr 1861. Adliga ätten von Hartmansdorff nr 1861 (tab 4). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka:Ruotsalaiset upseerit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1742 syntyneet Luokka: Vuonna 1818 kuolleet
Herakleopolis Megale

Herakleopolis Megale ( eli ; ) eli Nen(i)-nesut/Hut-nen-nesu (; ) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Herakleopoliteen nomokseen, jonka pääkaupunki se oli.Klaudios Ptolemaios: Geografia 4.5.7; Strabon: Geografika 17, s. 789, 809, 812; Plinius vanhempi: Naturalis historia 5.9.9, 11. == Maantiede == Herakleopolis Megale, suomeksi ”Suuri Herakleen kaupunki”, sijaitsi Niilin länsipuolella joen, ”Joosefin kanavan” eli Bahr Yussefin ja toisen kanavan muodostamalla saarella. Kaupunki sijaitsi lähellä Moiris-järveä (nyk. Qarun) ja Faijumin keidasta, mikä oli erityisen hedelmällistä seutua. Kaupunkia ei tule sekoittaa Niilin suiston Herakleopolis Mikraan (Heracleopolis Parva). pienoiskuva|vasen|upright=0.68|Stele Herakleopoliista. Museo Arqueológico Nacional, Madrid. == Historia == Herakleopolis oli keskisemmän Egyptin tärkeimpiä kaupunkeja Memfiin ja Heliopoliin ohella. Se toimi jonkun aikaa koko Egyptin pääkaupunkina sen jälkeen, kun Memfis menetti asemansa ja ennen kuin asema siirtyi Theballe eli Diospolis Megalelle. Manethon luetteossa esiintyy kaksi dynastiaa, 9. dynastia ja 10. dynastia, Herakleopoliista hallinneita faaraoita. Kummassakin on 19 nimeä. Herakleopolislaisista faaraoista tunnetaan nimeltä vain ensimmäinen, tyrannimainen Akhthoes eli Khety I, joka tuli lopulta hulluksi ja kuoli krokotiilin syömänä. Satoja vuosia myöhemminkin kaupungissa palvottiin krokotiilien vihollista, ikhneumon- eläintä (mahdollisesti mangustia), mikä vaikuttaa siltä, että viha krokotiileja kohtaan periytyi kaupungissa.Aelianus: De historia animalium 10.47. Kaupunki kukoisti seudun hedelmällisyyden ansiosta. Se otti todennäköisesti merkittävässä määrin osaa seudun rakennushankkeisiin, kuten kanavien ja pengerrysten rakentamiseen. Myöhemmällä roomalaisella kaudella kaupunki kuului Arcadian prefektuuriin. == Lähteet == == Aiheesta muualla == Luokka:Muinaisen Egyptin kaupungit
Herakleopolis Mikra

Herakleopolis Mikra ( eli , myös ; ) eli Per-Herishef-neb-Nen-nesu () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sethroiteen nomokseen, jonka pääkaupunki se ainakin jossakin vaiheessa oli.Klaudios Ptolemaios: Geografia 4.5.56; Josephus: Juutalaissodan historia (Bell. Jud.) 4.11.5; Itinerarium Antonini Augusti s. 152. Herakleopolis Mikra, suomeksi ”Pieni Herakleen kaupunki”, sijaitsi Niilin itäisimmän suuhaaran eli Pelusiakos-suuhaaran länsipuolella lähellä Pelusionin kaupunkia, joka oli suuhaaran toisella puolella. Kaupungin egyptinkielinen nimi tarkoittaa ”Herishefin (Harsafeen), Nen-nesun herran, talo”. Kaupunki esiintyy vain myöhemmässä vaiheessa Egyptin historiaa. Kaupunkia ei tule sekoittaa eteläisempään Herakleopolis Megaleen (Heracleopolis Magna). == Lähteet == Luokka:Muinaisen Egyptin kaupungit
Krokodeilopolis

Krokodeilopolis (usein Krokodilopolis; eli , ) voi viitata seuraaviin antiikin aikaisiin kaupunkeihin: * Krokodeilopolis, myöhempi Ptolemais Euergetis ja Arsinoe, kaupunki Keski-Egyptissä Krokodeilopoliteen/Arsinoiteen nomoksessa * Krokodeilopolis, kaupunki Ylä-Egyptissä Afroditopoliteen nomoksessa * Krokodeilopolis, kaupunki Palestiinassa (nyk. Tel Taninim, Jisr az-Zarqa, Israel) == Lähteet ==
Krokodeilopolis (Keski-Egypti)

Krokodeilopolis (usein Krokodilopolis; eli , ) eli Shedet (; ), myöhemmin Ptolemais Euergetis () ja sitten Arsinoe (), oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Krokodeilopoliteen eli myöhemmin Arsinoiteen nomokseen, jonka pääkaupunki se oli.Strabon: Geografika 17.809; Herodotos: Historiateos 2.48; Diodoros Sisilialainen: Historian kirjasto 1.89; Aelianus: De natura animalium 10.24; Plinius vanhempi: Naturalis historia 5.9.11, 36.16; Martianus Capella: De nuptiis 6.4. == Maantiede == Krokodeilopoliin kaupunki sijaitsi Niilin länsirannalla joen ja Moiris-järven (lat. Moeris, nyk. Qarun) välisellä alueella, lounaaseen Memfiistä. Kaupungin seutu eli nykyinen Faijumin keitaan alue oli Egyptin hedelmällisintä, ja tuotti viljan ja kasvisten lisäksi taateleita, viikunoita, ruusuja ja viiniä. Se oli myös Egyptin ainoa paikka, jossa kasvoi merkittävä määrä oliivipuita. Arsinoiteen nomos rajautui lännessä Moiris-järveen, joka sai vetensä niin kutsutusta Bahr Yussefista eli ”Joosefin kanavasta”. Keski-Egyptin Krokodeilopolista ei tule sekoittaa toiseen Krokodeilopolis-nimiseen kaupunkiin Ylä-Egyptissä. == Historia == Kaupungin alkuperäinen kreikkalainen nimi oli Krokodeilopolis eli ”Krokotiilikaupunki”. Hellenistisellä kaudella, jolloin alueen asutusta laajennettiin, kaupungin nimi oli lyhyen aikaa Ptolemais Euergetis. Se sai nimen Arsinoe, kun kuningas Ptolemaios II nimesi sen vaimonsa Arsinoen mukaan. Kaupungin alkuperäisen nimen mukaisesti sen pääkultti oli omistettu krokotiilijumalalle Sobekille (kreik. Sukhos), ja sen toteemieläimenä oli krokotiili. Kaupungissa oli pyhä vesiallas, jossa pidettiin kesytettyä krokotiilia, jonka nimi oli Sukhos tai Petsukhos (”Sukhokselle kuuluva”).Strabon: Geografika 17.1.38. Kaupunki toimi Moiriksen alueen hallinnollisena ja kulttuurisena keskuksena. Myöhäisellä roomalaisella kaudella kaupunki tuli osaksi Rooman Arcadian provinssia. Varhaiskristillisellä kaudella kaupunki oli piispanistuin. Nykyisin se on katolisen kirkon titulaaripiispan istuin nimeltä Arsinoe in Arcadia. == Rakennukset ja löydökset == Kaupungista on säilynyt laajoja raunioita. Kaupungin lähellä sijaitsi useita pyramideja sekä Labyrintti. Seudun löytöihin lukeutuu myös kaupungin hautausmaita, mukaan lukien muumioituja krokotiileja. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Krokodeilopolis (Ylä-Egypti)

Krokodeilopolis (usein Krokodilopolis; eli , ) eli Sumenu tai Smenu () oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Pathyriteen (myöhemmin Hermonthiteen) nomokseen. Krokodeilopoliin kaupunki sijaitsi Niilin länsirannalla. Kaupungista alajuoksulle eli pohjoiseen päin sijaitsivat Hermonthis ja Theba eli Diospolis Megale, ja yläjuoksulle eli etelään päin Afroditopolis eli Pathyris. Kaupunki autioitui pian vuoden 88 jaa. jälkeen. Ylä-Egyptin Krokodeilopolista ei tule sekoittaa toiseen Krokodeilopolis-nimiseen kaupunkiin Keski-Egyptissä. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Kynopolis

Kynopolis ( eli , ; ”Koirakaupunki” = Anubiksen kaupunki) voi viitata seuraaviin kaupunkeihin antiikin ajan Egyptissä: * Kynopolis, kaupunki Keski- Egyptissä eli Heptanomiissa Kynopoliteen nomoksessa, nomoksen pääkaupunki * Kynopolis, kaupunki Ala-Egyptissä Busiriteen nomoksessa == Lähteet ==
Kynopolis (Ala-Egypti)

Kynopolis ( eli , ; ”Koirakaupunki”) oli kaupunki muinaisessa Egyptissä. Se sijaitsi Ala-Egyptissä ja kuului Busiriteen nomokseen. Kaupungin pääjumala oli koiranpäinen Anubis.Strabon: Geografika 17.802; Plutarkhos: Isiksestä ja Osiriksesta 100.72. Kynopolis sijaitsi Niilin varrella Niilin suistossa lähellä nykyistä Bana Abu Siria. Joskus kaupunki on tulkittu samaksi kaupungiksi kuin Busiris. Kaupungin asukkaasta käytettiin etnonyymiä Kynopolitēs (). Bysanttilaisella kaudella kaupungin nimeksi tuli Nova Justiniana. Kaupunkia ei tule sekoittaa toiseen, merkittävämpään Kynopolikseen, joka sijaitsi Keski-Egyptissä eli Heptanomiissa. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Kynopolis (Keski-Egypti)

Kynopolis ( eli , ”Koirakaupunki”; ) eli Saka (, ) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Kynopoliteen nomokseen, jonka pääkaupunki se oli. Kaupungin pääjumala oli koiranpäinen Anubis.Klaudios Ptolemaios: Geografia 4.5; Strabon: Geografika 17.812. == Maantiede == Kaupunki sijaitsi lähellä nykyistä Al Qaysia (Al-Qeis, El-Qeis) Niilin länsirannalla. Klaudios Ptolemaioksen mukaan kaupunki oli rakennettu joessa olleelle saarelle. Kynopoliteen nomos ulottui joen kummallekin puolelle. Kaupunkia ei tule sekoittaa toiseen, vähemmän merkitykselliseen Kynopolikseen, joka sijaitsi Ala-Egyptissä. == Historia == Kynopoliin historiasta tiedetään vain yksittäisiä mainintoja. Nubian varakuningas Pinehesy tuhosi kaupungin faarao Ramses XI:n aikana, ja sen henkiinjääneet asukkaat orjuutettiin. Myöhemmin kaupungilla oli jossakin määrin huonot välit naapureidensa kanssa. Plutarkhos kertoo, että kun eräs kynopolislainen söi oksyrhynkhoslaisen kalan, oksyrhynkhoslaiset alkoivat hyökkäillä kostoksi koiria kohtaan. Tämä johti pienimuotoiseen sisällissotaan.Plutarkhos: Isiksestä ja Osiriksesta 72. Plinius vanhemmalla esiintyy kaupunki nimeltä Canum, joka oli todennäköisesti sama paikka.Plinius vanhempi: Naturalis historia 5.11. Kynopoliin asukkaasta käytettiin etnonyymiä Kynopolitēs (). Varhaiskristillisellä ajalla Kynopolis oli piispanistuin. Kynopoliin hiippakunta on ollut vuodesta 1933 katolinen titulaaripiispan istuin nimeltä Cynopolis in Aegypto. == Rakennukset ja löydökset == Kynopoliihin liittyen on löydetty koirien hautausmaa joen toiselta puolelta. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Latopolis

Latopolis (,Strabon: Geografika 17.812, 17.817 myös ,Klaudios Ptolemaios: Geografia 4.5.71. ;Hierokles: Synekdemos s. 732; Itinerarium Antonini Augusti s. 160. ) eli Ta-Senet tai Iunit (; ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Latopoliteen nomokseen. == Maantiede == Latopoliin kaupunki sijaitsi Niilin länsirannalla suunnilleen pohjoisenpuoleisen Afroditopoliin eli Pathyriin ja etelänpuoleisen Eileithyiopoliin puolessa välissä. Kaupunki sijaitsi nykyisen Esnan (Esneh) kaupungin paikalla. Latopolista ei tule sekoittaa pohjoisempaan Letopoliin kaupunkiin. == Historia == Kaupungin nimi viittaa niilinahveneen (Lates niloticus), joka oli yleisin Niilissä elävistä kalalajeista. Kalaa kunnioitettiin kaupungissa pyhänä, ja se esiintyy veistoksissa yhtenä Neith- jumalattaren symboleista ympyröitynä kehällä, joka ilmaisee kuninkaallisuutta tai jumaluutta. Kreikkalaiset yhdistivät Neithin Atheneen. Kaupungin kultti oli omistettu triadille Khnum ja Neith (tai Menhit) ja heidän poikansa Hike (tai Heka). Kaupunki oli olemassa edelleen hellenistisellä ja roomalaisella kaudella. Kaupungin asukkaasta käytettiin etnonyymiä Latopolitēs (). == Rakennukset ja löydökset == Latopoliin Khnumin temppeli on säilynyt poikkeuksellisen hyvin. Temppeli rakennettiin 18. dynastian aikana faarao Thutmosis III:n kaudella 1400-luvun eaa. alkupuolella. Temppeli rakennettiin kokonaan uudestaan hellenistisellä eli ptolemaiolaisella ja roomalaisella kaudella, jolloin se oli maan viimeisiä suuria temppelinrakennusprojekteja. Temppeli sijaitsee nykyisen Esnan kaupungin keskustassa. Se on tehty hiekkakivestä ja rakennettu tasolle, joka on noin yhdeksän metriä nykyisen kaupungin pintaa alempana. Temppelistä on jäljellä lähinnä sen etupiha ja hypostyylihalli. Egyptiläiseen temppeliin kuuluneet etupuolen pyloni ja takapuolen varsinainen pyhäkkö ovat tuhoutuneet. Hypostyylihallin julkisivun pituus on noin 37 metriä ja korkeus noin 15 metriä. Hallia tukee 24 pylvästä, kuusi neljän pylvään riviä, joiden kapiteelit esittävät lootuksenlehtiä. Temppelin pihalla oli Menhit-jumalattaren patsas. Hypostyylin seinien reliefeissä oli kuvattuna Khnum ja Menhit ja muita Ylä-Egyptin jumalia sekä muun muassa Ptolemaios VI ja Ptolemaios VIII sekä Rooman keisareita faaraoiksi pukeutuneina. Noin neljän kilometrin päässä sijaitsi toinen temppeli, joka oli omistettu samoille jumalille. Se purettiin 1800-luvulla kanavan tieltä. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Leontopolis

Leontopolis (; myös , ”Leijona-/Leijonien kaupunki”) voi viitata seuraaviin antiikin aikaisiin kaupunkeihin: * Leontopolis, kaupunki Egyptissä Leontopoliteen nomoksessa * Leontopolis, kaupunki Egyptissä Heliopoliteen nomoksessa * Bizana eli Leontopolis, kaupunki Armeniassa (nykyisessä Turkissa) * Isaura (Isaura Palaia, Isaura Palaea/Vetus/Nova) eli Leontopolis, kaupunki Isauriassa * Nikeforion eli Leontopolis, kaupunki Syyriassa * Zalikhe/Zalikhes eli Leontopolis, kaupunki Paflagoniassa == Lähteet ==
Leontopolis (Heliopolites)

Leontopolis (, myös ) eli Nai-ta-khut () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Heliopoliteen nomokseen. == Maantiede == Leontopolis sijaitsi Niilin suiston kaakkoisosassa pohjoiseen Heliopoliista ja kaakkoon Athribiksesta. Kaupungin arkeologinen kohde ja tell eli rauniokumpu tunnetaan nimellä Tell el-Yahudiya, ”Juutalaisten kukkula”. Se sijaitsee noin kaksi kilometriä etelään nykyisestä Shibin el-Qanatirin kylästä. Kaupunkia ei tule sekoittaa toiseen Leontopoliihin (nyk. Tell el‐Muqdam) pohjoisempana Leontopoliteen nomoksessa. (Huom.: Smith sekoittaa Leontopoliteen nomoksen Leontopoliin ja Heliopoliteen nomoksen Leontopoliin toisiinsa.) == Historia == Leontopolis on ollut olemassa viimeistään keskivaltakunnan ajalta (n. 2055–1650 eaa.) lähtien, ja se säilyi olemassa roomalaiselle kaudella saakka. Ptolemaios VI:n aikana (180–145 eaa.) Leontopoliihin syntyi juutalainen yhdyskunta. Se sai alkunsa siitä, että juutalainen pappi Onias pakeni Jerusalemista Egyptiin noin vuonna 162–160 eaa. Ptolemaios otti hänet hyvin vastaan, ja hän sai perustaa Heliopoliteen nomoksen alueelle juutalaisen sotilassiirtokunnan pakolaisille. Kuningas antoi Oniaalle myös luvan muuttaa eräs egyptiläinen temppeli juutalaiseksi temppeliksi, jonka suunnitelma perustui Jerusalemin temppeliin.Josephus: Juutalaisten muinaisajat (De antiquitate Iudaeorum) 13.3.3; Hieronymus: Danielin kirjan selitys (In Danielem Prophetam) 11. Perusteena pyyntöönsä Onias käytti Jesajan kirjan ennustusta siitä, että Egyptiin perustettaisiin juutalainen temppeli. Leontopoliin juutalaissiirtokunta laajeni, kun sinne muutti pakolaisia Palestiinasta seleukidihallinnon harjoittaman sorron alta. Juutalaisyhdyskunta kukoisti roomalaiselle kaudelle saakka, mutta sillä vaikuttaa olleen lähinnä paikallista merkitystä, sillä sitä ei mainita aleksandrialaisissa lähteissä. Näin Egyptin vanhempi juutalaisväestö ei vaikuta olleen juurikaan kiinnostunut uusista tulokkaista. Temppeli suljettiin keisari Vespasianuksen aikana osana juutalaissodan aikaisia juutalaisuuden vastaisia toimia.Josephus: Juutalaissodan historia (Bellum Judaicum) 7.10.4. Tell el-Yahudiyan arkeologiset kaivaukset alkoivat vuonna 1890, ja niitä on jatkettu 1900-luvulla useaan otteeseen. == Rakennukset ja löydökset == Leontopoliin merkittävimpiä löytöjä on hyksojen rakennuttama linnoitus, jonka koko on noin 515 × 490 metriä. Se on ajoitettu keskivaltakunnan tai toisen välikauden (n. 1650–1554 eaa.) ajalle. Sen länsiosasta on löydetty Ramses III:n rakennuttaman temppelin rauniot. Paikalta on löydetty niin kutsuttua Tell el-Yahudiyan keramiikkaa, joka on poltettu tummaksi ja koristeltu valkoisilla siksak-kuvioilla. Leontopoliin juutalainen temppeli tunnetaan parhaiten rabbiinisista lähteistä. Niiden mukaan se vaikuttaa olleen aito temppeli, ei pelkkä synagoga, ja siellä suoritettiin juutalaisia uhritoimituksia, jotka luettiin ainakin jossakin määrin päteviksi. Näin se on ainoa tunnettu Jerusalemin ulkopuolinen juutalainen temppeli. == Lähteet == Luokka:Muinaisen Egyptin kaupungit
Leontopolis (Leontopolites)

Leontopolis (, myös , ;Klaudios Ptolemaios: Geografia 4.5.51; Strabon: Geografika 17 s. 802, 812; Hieronymus: Jovianusta vastaan (Adversus Jovinianum) 2.6. )Plinius vanhempi: Naturalis historia 5.20 s. 17. eli Ta-remu () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Leontopoliteen nomokseen, jonka pääkaupunki se oli. == Maantiede == Leontopolis sijaitsi Niilin suiston keskiosissa erään suuhaaran (nyk. Damiettan suuhaara) länsirannalla suunnilleen Mendeen, Thmuisin, Sebennytoksen ja Athribiksen keskellä, etelään kolmesta ensin mainitusta.Ksenofon Efesoslainen: Efesoslainen kertomus (Efesiaka) 4 s. 280, ed. Bipont. Sen arkeologinen kohde ja tell eli rauniokumpu tunnetaan nimellä Tell el‐Muqdam. Kaupunkia ei tule sekoittaa toiseen, juutalaisyhdyskunnastaan tunnettuun Leontopoliihin (nyk. Tell el‐Yahudiya) etelämpänä Heliopoliteen nomoksessa. (Huom.: Smith sekoittaa Leontopoliteen nomoksen Leontopoliin ja Heliopoliteen nomoksen Leontopoliin toisiinsa.) == Historia == Leontopolis oli olemassa viimeistään 19. dynastian ajalta, ja säilyi olemassa myöhäisantiikkiin saakka. Kaupungin egyptinkielinen nimi tarkoitti ”Kalojen maata”. Kreikankielisen nimensä ”Leijonakaupunki” tai ”Leijonien kaupunki” se sai hellenistisellä kaudella eli ptolemaiosten aikana, sillä siellä kunnioitettiin leijonia. Leijona ei ollut Egyptin varsinaisten pyhien eläinten joukossa, mutta niitä kesytettiin joskus ja pidettiin temppeleissä.Diodoros Sisilialainen: Historian kirjasto 2.84. Varhaisin lähde, joka mainitsee kaupungin ja yleensäkään koko nomoksen on Strabon, ja tämä voi tarkoittaa sitä, että se oli suhteellisen nuori. Myöhäisellä roomalaisella kaudella kaupunki toimi Augustamnica secundan provinssin pääkaupunkina. Se oli myös piispanistuin. Nykyisin Leontopolis on katolisen kirkon titulaaripiispan istuin nimellä Leontopolitanus in Augustamnica. Kaupungin rauniokummulla on suoritettu arkeologisia kaivauksia 1800-luvulta lähtien. == Rakennukset ja löydökset == Leontopoliista on säilynyt vain vähän rakennusjäänteitä, sillä ne on käytetty paljolti uudelleen. Kaupungin rauniokummun koko on noin × 750 metriä. Kaupungin alue ulottuu myös läheiselle järvelle, joka on nykyisin katoamassa. Kaupungissa oli Osorkon II:n rakennuttama temppeli, joka oli omistettu paikalliselle leijonanhahmoiselle jumalalle Mahesille. Temppelistä on säilynyt joitakin raunioita, jotka sijaitsevat rauniokummun itäosassa. Löytöihin lukeutuu myös egyptiläis- ja roomalaiskauden rakennusten jäänteitä sekä nekropoliita. Sieltä on löydetty muun muassa kuningatar Kaman/Karomaman, Osorkon IV:n äidin, hauta. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Letopolis

Letopolis ( tai ) eli Khem tai Sekhem () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Letopoliteen nomokseen, jonka pääkaupunki se oli.Strabon: Geografika 17.807; Klaudios Ptolemaios: Geografia 4.5.46; , Steph. B. sub voce Letus; Itinerarium Antonini Augusti s. 156. Letopolis sijaitsi lähellä kohtaa, jossa Niili haarautuu suuhaaroikseen, pohjoiseen Memfiistä ja noin 13 kilometriä luoteeseen nykyisestä Kairosta. Kaupungin lähellä Niilin varrella sijaitsi Kerkasoros ja joen toisella puolella Heliopolis. Letopoliin pääkultti oli omistettu Hathor- jumalattarelle, joka oli Egyptin tärkeimpiä, ja jonka kreikkalaiset yhdistivät Letoon. Kaupungin asukkaasta käytettiin etnonyymiä Lētopolitēs (). Letopolista ei tule sekoittaa eteläisempään Latopoliin kaupunkiin. == Lähteet == == Aiheesta muualla == Luokka:Muinaisen Egyptin kaupungit
Lykopolis

Lykopolis ( eli , ”Susien kaupunki”; ) voi viitata seuraaviin kaupunkeihin antiikin ajan Egyptissä: * Lykopolis, kaupunki Ylä-Egyptissä Lykopoliteen nomoksessa, nomoksen pääkaupunki * Lykopolis, kaupunki Ala-Egyptissä Sebennyteen nomoksessa == Lähteet ==
Lykopolis (Ala-Egypti)

Lykopolis (, myös , tai Lykoupolis;Strabon: Geografika 17 s. 802. ; , ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sebennyteen nomokseen. Lykopolis, suomeksi ”Suden kaupunki”, sijaitsi lähellä Mendestä. Sen tarkkaa sijaintia ei tunneta, mutta se on sijoitettu lähelle nykyistä Sajin al-Kumia. Kaupungin nimen perusteella arvellaan, että se oli Ylä-Egyptin tunnetummasta Lykopoliista tulleiden Osiriksen pappien perustama siirtokunta. Ala-Egyptin Lykopolis mainitaan joskus uusplatonilaisen filosofi Plotinoksen synnyinpaikaksi, mutta useammin on tulkittu, että kyseessä olisi ollut Ylä-Egyptin Lykopolis. Suda mainitsee vain Lykopoliin ilman tarkempaa tietoa. Kaupungin asukkaasta käytettiin etnonyymiä Lykopolitēs (). == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Lykopolis (Ylä-Egypti)

Lykopolis ( eli , ”Susien kaupunki”; ) eli Saut (, ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Lykopoliteen nomokseen, jonka pääkaupunki se oli. == Maantiede == Lykopolis, suomeksi ”Suden kaupunki”, sijaitsi Niilin länsirannalla eteläkaakkoon Hermopoliista. Siitä kaakkoon eli yläjuoksulle päin sijaitsivat muun muassa Hypsele, Apotheke ja Antaiopolis, ja alajuoksulle eli luoteeseen päin Kussai suunnilleen puolessa välissä Hermopoliihin mennessä. Nykyisin kaupungin paikalla sijaitsee El Syout (Assiut). Lykopoliihin päättyi Suuresta Oasiksesta (Oasis Megale/Magna, nyk. Kharga) tullut merkittävä karavaanireitti. == Historia == Lykopolis on ollut olemassa viimeistään noin vuonna 3100 eaa. Kaupungilla on ollut historiassa vain vähäinen merkitys. Se oli alun perin Memfiin alaisuudessa ja myöhemmin Herakleopoliin tai Theban valtiaiden alaisuudessa. Lykopolis oli suden- tai shaakalinhahmoisen, Osirikseen yhdistetyn sodanjumala Wepwawetin (Upuaut) kulttikeskus. Myytin mukaan Osiris oli tullut tässä hahmossa auttamaan Isistä ja Horusta taistelussa Tyfonia vastaan. Lykopolis mainitaan uusplatonilaisen filosofi Plotinoksen synnyinpaikaksi, tosin tämä on myös kyseenalaistettu; ja toisaalta joskus on tulkittu, että kyseessä olisi ollut toinen Lykopolis Ala-Egyptissä. Suda mainitsee vain Lykopoliin ilman tarkempaa tietoa. Kaupungin asukkaasta käytettiin etnonyymiä Lykopolitēs (). Varhaisella kristillisellä kaudella kaupunki oli piispanistuin. Sen piispoista muistetaan erityisesti 300-luvulla vaikuttanut Meletios, joka perusti oman marttyyriutta korostaneen lahkonsa. Samoihin aikoihin vaikutti Patrologia Graecan kirjoittajien joukossa esiintyvä Aleksanteri Lykopolislainen, joka oli myös kaupungin piispa. Ortodoksisen kirkon pyhiin lukeutuu pyhittäjä Johannes Lykopolislainen. Vuonna 388 Lykopolis tuki usurpaattori Magnus Maximusta keisari Theodosiusta vastaan. Kerrotaan, että Theodosius uhkasi tuhota kaupungin, mutta se pelastui pyhittäjä Johanneksen toiminnan ansiosta; tämä oli nimittäin ennustanut Theodosiuksen voittavan. Lykopolis on ollut katolisen kirkon titulaaripiispan istuin nimellä Lycopolitanus, joskin se on nykyisin lakkautettu. == Rakennukset ja löydökset == Kaupungista ei ole säilynyt juurikaan raunioita, mutta sen läheltä on löydetty hautoja, joissa on ollut muumioituja susia. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Panopolis

Panopolis (;Diodoros Sisilialainen: Historian kirjasto 1.18; Klaudios Ptolemaios: Geografia 4.5.72. myös ;Strabon: Geografika 17.813. tai ;Stefanos Bysantionlainen: Ethnika. tai vain ;Hierokles: Synekdemos s. 731; Itinerarium Antonini Augusti s. 166. myös ) eli Ipu tai Khenti-Min (, )Herodotos: Historiateos 2.91, 2.145. oli kaupunki muinaisessa Egyptissä. Se sijaitsi Ylä- Egyptissä eli Thebaiksessa ja kuului Panopoliteen nomokseen, jonka pääkaupunki se oli. == Maantiede == Panopolis sijaitsi Niilin länsirannalla suunnilleen pohjoisemman Antaiopoliksen ja eteläisemmän Diospolis Mikran välillä. Hellenistiseltä kaudelta lähtien hieman kaupungin eteläpuolella sijaitsi Ptolemaisin kaupunki. == Historia == Panopolis oli hyvin vanha kaupunki. Se vaikuttaa kuitenkin menettäneen merkitystä Theban noustua valtakunnan keskukseksi. Panopolis oli omistettu Min- eli Khem-jumalalle, jonka kreikkalaiset yhdistivät Paniin, tai laajemmin Ylä-Egyptin kaikille paneille ja satyyreille.Plutarkhos: Isiksestä ja Osiriksesta 100.14. Stefanos Byzantionlainen kuvaa Panopoliin Panin eli Minin ithyfalliseksi jumalaksi. Samanlainen jumala esiintyy usein myös Theban veistoksissa. Minillä oli ihmisen kasvot ja hiuslaite, kuten Amonilla, ja myös hänen vartalonsa esitys muistutti Amonia. Panin kultin lisäksi Panopolis tunnettiin myös Perseuksen kultista. Herodotoksen mukaan doorilaiset ylimykset johtivat alkuperänsä Perseuksesta Egyptin kautta.Herodotos: Historiateos 6.53. On epäselvää, mihin egyptiläiseen jumalaan kreikkalainen Perseus liitettiin. Nimen perusteella on mahdollista, että kyseessä oli Ptah, joka yleensä yhdistettiin Hefaistokseen. Perseuksen uskottiin jopa ilmestyvän kaupungissa olleessa temppelissään silloin tällöin, ja tämä ennusti aina hyvää satovuotta. Faarao Ay oli kotoisin Panopoliista. Ainakin kreikkalais-roomalaisella kaudella kaupungissa asui Strabonin mukaan erityisesti kivenhakkaajia ja kankaankutojia. Agathiaan mukaan se oli runoilija Nonnoksen syntymäpaikka vuonna 410.Agathias: Historiai 4, s. 133. Kaupungin asukkaasta käytettiin etnonyymiä Panopolitēs (). == Rakennukset ja löydökset == Panopoliista on jäljellä vain vähäisiä jäännöksiä. Antiikin kirjallisten lähteiden perusteella kaupungissa oli ainakin Perseukselle omistettu temppeli. Se oli suorakulmainen ja ympäröity palmupuilla. Temppelin adytonissa oli Perseuksen patsas. Siellä oli esillä myös hänen suurikokoinen sandaalinsa. Kaupungin kaivauksissa on löydetty temppelin rauniot ja faarao Ramses II:n aikaan liittyviä patsaita. == Lähteet == == Aiheesta muualla == Luokka:Aegyptuksen provinssin kaupungit Luokka:Muinaisen Egyptin kaupungit
Anthylla

Anthylla (,Herodotos: Historiateos 2.97. myös Antylla, )Athenaios: Deipnosofistai 1.33.Stefanos Byzantionlainen: Ethnika A97.5. oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului joko Libyan tai Meteliteen nomokseen. Anthylla sijaitsi Niilin suiston länsiosassa Niilin Kanobikos-suuhaaran eli Kanopoksen suuhaaran varrella kaakkoon Aleksandriasta. Antiikin lähteiden mukaan Egyptiä hallinneet Persian kuninkaat lahjoittivat alueen voitot kuningattarilleen, Herodotoksen mukaan jalkineiden hankkimista varten ja Athenaioksen mukaan vöiden hankkimista varten. Tämän vuoksi on joskus ehdotettu, että Anthylla olisi ollut sama kaupunki kuin Gynaikopolis (”Naisten kaupunki”), joka sijaitsi kuitenkin etelämpänä. Joskus on ehdotettu sitäkin, että Anthylla olisi ollut sama kuin Andropolis (”Miesten kaupunki”). Anthylla oli ainakin kreikkalais- roomalaisella kaudella Egyptin tärkeimpiä viinintuotantoalueita Mareian ja Tenian ohella, ja Athenaios piti sen viiniä egyptiläisistä parhaimpana. Kaupungin asukkaasta käytettiin etnonyymejä Anthyllaios () ja Anthyllitēs (). == Lähteet == Luokka:Muinaisen Egyptin kaupungit
Apis (kaupunki)

Apis () oli kaupunki muinaisessa Egyptissä. Se sijaitsi Välimeren rannalla Afrikan pohjoisrannikolla ja kuului Libyan nomokseen. Se sijoitetaan nykyiseen Zawiet Umm el-Rakhamiin noin 20 kilometriä länteen antiikin Paraitonionista eli nykyisestä Mersa Matruhista ja noin 350 kilometriä länteen Aleksandriasta. Apis luettiin joskus kuuluvaksi Egyptin länsiosaan ja joskus osaksi Marmarikaa. Libyan nomokseen kuuluneeksi sen mainitsevat sekä Klaudios Ptolemaios että Plinius vanhempi.Klaudios Ptolemaios: Geografia 4.5.5; Plinius vanhempi: Naturalis historia 5.6. Herodotos mainitsee Apis-nimisen kaupungin Egyptin ja Libyan rajaseudulla,Herodotos: Historiateos 2.18. mutta ei ole tietoa siitä, oliko kyseessä sama paikka. == Lähteet == Luokka:Muinaisen Egyptin kaupungit
Apollonos Hydreuma

Apollonos Hydreuma (; ) eli Apollonopolis ( tai ) oli kaupunki muinaisessa Egyptissä. Se sijaitsi Niilin ja Punaisenmeren välisellä alueella Koptoksesta rannikon Berenikeen johtaneen tien varressa.Plinius vanhempi: Naturalis historia 6.26; Itinerarium Antonini Augusti. Apollonos Hydreuma oli veteen viittaavan lisänimensä mukaisesti alun perin karavaanien vesihuoltoasema mainittujen kahden kaupungin välillä kuljettaessa. Kaupungin asukkaasta käytettiin etnonyymiä Apollōnopolitēs (). Kaupunkia ei tule sekoittaa Egyptin lukuisiin muihin Apollonopolis-nimisiin kaupunkeihin. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Apotheke

Apotheke (; ; ) eli Pa-shna () oli kaupunki tai kylä muinaisessa Egyptissä. Se sijaitsi Ylä-Egyptissä eli Thebaiksessa ja kuului Apollonopolites Heptakomiaan nomokseen. Paikan kreikankielinen nimi, suomeksi ”Varasto”, on käännetty egyptinkielisestä nimestä. Kreikankieliseen nimeen perustuvat puolestaan koptinkielinen nimi sekä paikalla nykyisin olevan kaupungin nimi Abu Tig (Abutig). Erään aiemman ehdotuksen mukaan egyptinkielinen nimi olisi ollut Ha- abeti, ja kreikankielinen nimi olisi syntynyt tämän perusteella samankaltaisen ääntämyksen johdosta ja ehkä myös siksi, että siellä olisi ollut viljavarastoja. == Lähteet == Luokka:Muinaisen Egyptin kaupungit
Berenike Epideires

Berenike Epideires (, ) oli antiikin aikainen kaupunki Punaisenmeren länsirannalla nykyisen Djiboutin alueella.Stefanos Byzantionlainen: Ethnika, ; Strabon: Geografika 16.769, 16.773; Pomponius Mela: De situ orbis 3.8; Plinius vanhempi: Naturalis historia 6.34; Klaudios Ptolemaios: Geografia 8.16.12. Bereniken kaupunki sijaitsi lähellä nykyisin nimellä Bab el Mandeb tunnettua salmea, joka erottaa Afrikan ja Arabian toisistaan. Se sijoitetaan usein Ras Siyyanin niemelle. Joskus se on sijoitettu merkittävämmän Deiren tai Deiran kaupungin lähelle tai samastettu tähän. Nimen perusteella kaupunki on ollut Egyptin siirtokunta viimeistään hellenistisellä kaudella, sillä nimi viittaa johonkin Ptolemaiosten hallitsijasuvun Berenike-nimiseen naiseen. Kaupunkia ei tule sekoittaa Punaisenmeren seudun muihin (tai antiikin ajan muihin) Berenike-nimisiin kaupunkeihin. == Lähteet == Luokka:Djiboutin historia Luokka:Muinaisen Egyptin kaupungit
Berenike Pankhrysos

Berenike Pankhrysos (, ) oli antiikin aikainen kaupunki Nubiassa nykyisen Sudanin alueella. Bereniken kaupunki sijaitsi Troglodytiksessä Nubian aavikolla Niilin ja Punaisenmeren rannikon välillä alueella, joka oli usein Egyptin vallassa. Kaupunki oli rakennettu nykyisin Wadi Allaqi -nimellä tunnetun joenuoman varrelle joessa olevan mutkan kohdalle. Kaupunki sai antiikin kirjallisuudessa esiintyvän lisänimensä ”Kultainen”Stefanos Byzantionlainen: Ethnika, ; Strabon: Geografika 16.771. siitä, että sen lähellä sijaitsivat Jebel Allakin tai Ollakin kultakaivokset, jotka olivat egyptiläisille tärkein kullan lähde. Kaivostyöläisinä käytettiin rikollisia ja sotavankeja. Kaivokset ovat olleet käytössä viimeistään faarao Thutmosis III:n aikana 1400-luvulla eaa.Plinius vanhempi: Naturalis historia 6.34. Kaupungin nykyisin tunnettu nimi on peräisin hellenistiseltä kaudelta, sillä se viittaa johonkin Ptolemaiosten hallitsijasuvun Berenike-nimiseen naiseen. Kaupunki löydettiin vuonna 1989 käyttäen apuna vanhaa, 900-luvulta peräisin ollutta karttaa. Nykyisin paikka on tunnettu paikallisesti nimellä Deraheib, ”Rakennukset”. Asutus on ulottunut noin 1,5 kilometrin matkalle joenuoman varrella, ja siellä on saattanut olla arviolta jopa asukasta. Paikalla on lukuisia raunioita, huomattavimpana kahden linnakkeen jäänteet. Kaupunkia ei tule sekoittaa Punaisenmeren seudun muihin (tai antiikin ajan muihin) Berenike-nimisiin kaupunkeihin. == Lähteet == Luokka:Muinaisen Egyptin kaupungit Luokka:Sudanin historia
Busiris (Ala-Egypti)

Busiris ( tai Bousiris, , ) eli Per-Usir () tai Djedu () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Busiriteen nomokseen, jonka pääkaupunki se oli.Herodotos: Historiateos 1.59, 1.61, 1.165; Strabon: Geografia 17.802; Plutarkhos: Isiksestä ja Osiriksesta 30; Klaudios Ptolemaios: Geografia 4.5.51; Plinius vanhempi: Naturalis historia 5.9.11; Hierokles: Synekdemos s. 725; Stefanos Byzantionlainen: Ethnika, . Busiris sijaitsi Niilin yhden suuhaaran länsirannalla. Sen lähellä sijaitsivat Sebennytos, Mendes ja Thmuis. Lähellä sijaitsi myös Kynopolis, joka on tulkittu myös samaksi kaupungiksi kuin Busiris. Kaupunki oli yksi ehdokkaista Osiriksen syntymäpaikaksi, ja tähän perustuu oletettavasti myös sen alkuperäinen egyptinkielinen nimi Per-Usir, ”Osiriksen talo”. Busiriin Isiksen juhla oli egyptiläisen kalenterin merkittävin heti Bubastiin Artemiin juhlan jälkeen. Kaupungin asukkaasta käytettiin etnonyymiä Būsiritēs (). Nykyisin kaupungin paikka tunnetaan nimellä Abu Sir, joka palautuu antiikin aikaiseen nimeen. Kaupungista on säilynyt joitakin raunioita. Siellä oli muun muassa Isikselle omistettu temppeli. Ala-Egyptin Busirista ei tule sekoittaa Egyptin muihin Busiris- nimisiin kaupunkeihin. == Lähteet == == Aiheesta muualla == Luokka:Muinaisen Egyptin kaupungit